Spider-Man: Η Επιστροφή Στον Τόπο Του (soundtrack)

Το Spider-Man: Homecoming (Original Motion Picture Soundtrack) αποτελεί την κινηματογραφική μουσική της ταινίας Spider-Man: Η Επιστροφή Στον Τόπο Του των Columbia Pictures / Marvel Studios και είναι σε σύνθεση του Μάικλ Τζακίνο. Το soundtrack άλμπουμ κυκλοφόρησε από τη Sony Masterworks στις 7 Ιουλίου 2017. Έλαβε γενικά θετικές κριτικές, με τους κριτικούς να το βρίσκουν διασκεδαστικό και άξιο διάδοχο των soundtracks των προηγούμενων ταινιών Spider-Man.

 Στις αρχές Νοεμβρίου 2016, ενώ προωθούσε την ταινία Doctor Strange, ο πρόεδρος των Marvel Studios, Κέβιν Φάιγκι, αποκάλυψε καταλάθος πως ο Μάικλ Τζακίνο, ο οποίος είχε συνθέσει τη μουσική εκείνης της ταινίας, θα συνέθετε και τη μουσική της ταινίας Επιστροφή Στον Τόπο Του. Κάτι που σύντομα επιβεβαίωσε και ο ίδιος ο Τζακίνο. Η ηχογράφηση για το soundtrack ξεκίνησε στις 11 Απριλίου 2017. Η μουσική της ταινίας εμπεριέχει και το θεματικό τραγούδι του Spider-Man της τηλεοπτικής σειράς κινουμένων σχεδίων της δεκαετίας του 1960, το οποίο ακούγεται κατά τη διάρκεια που εμφανίζεται στην οθόνη το λογότυπο των Marvel Studios. Το soundtrack κυκλοφόρησε από τη Sony Masterworks στις 7 Ιουλίου 2017. Η μουσική όλων των κομματιών είναι σε σύνθεση του Μάικλ Τζακίνο, εκτός αν με σημείωση υποδηλώνεται κάτι διαφορετικό. Ο Τζόναθαν Μπρόξτον από την ιστοσελίδα Movie Music UK αναφέρει πως η μουσική του Τζακίνο για την ταινία Spider-Man: Η Επιστροφή Στον Τόπο Του αποτελεί «ακόμα μία άξια προσθήκη στην πλέον μεγάλη λίστα του με εξαιρετικές κινηματογραφικές μουσικές» και πως κατάφερε να παρέχει στον χαρακτήρα μία «κλασική, χορταστική, εξαιρετικά διασκεδαστική μουσική, άρρηκτα συνδεδεμένη με ένα ακαταμάχητο, πιασάρικο βασικό θέμα».Ο Τζέιμς Σάουθχολ από την ιστοσελίδα Movie Wave βαθμολόγησε το soundtrack με 4/5, λέγοντας: «Με ένα ζευγάρι δυνατών, αξιομνημόνευτων θεμάτων [...] το soundtrack της ταινίας Spider-Man: Η Επιστροφή Στον Τόπο Του αποτελεί μία πολύ ολοκληρωμένη και πολύ διασκεδαστική κινηματογραφική μουσική, ξεκάθαρα μία από τις καλύτερες της Marvel. Δεν έχει την απήχηση της μουσικής του Έλφμαν (αν και για να είμαι ειλικρινής, πλησιάζει αρκετά) και δεν έχει τη συναισθηματική ποιότητα του Χόρνερ - αλλά ο τρόπος που ο Τζακίνο πατάει και στους δύο κόσμους, είναι εντυπωσιακός».Η ιστοσελίδα Zanobard Reviews βαθμολόγησε το soundtrack με 7/10 αναφέροντας πως αν και «δεν έχει έννοιες αισιοδοξίας», έχει εξίσου «επικά και ανεβασμένα στοιχεία όταν χρειάζεται». Κλείνοντας, σημειώνει πως είναι ένα «σπουδαίο» soundtrack. «Ίσως όχι ακριβώς στο επίπεδο του Έλφμαν ή του καταπληκτικού soundtrack του Χόρνερ, αλλά εξακολουθεί να είναι πολύ καλό στο σύνολό του και να έχει ένα πολύ επικό θέμα για τον νέο Spider-Man».Ο Ίαν Κάλλεν από την ιστοσελίδα SciFi Pulse βαθμολόγησε το soundtrack με 9,2/10, χαρακτηρίζοντάς το ως «ένα από τα καλύτερα που άκουσ[ε] τα τελευταία χρόνια». Επίσης, αναφέρει πως «είναι δύσκολο να ξεχωρίσεις κάποιο συγκεκριμένο κομμάτι από τη συλλογής, επειδή όλα ακούγονται ωραία» και πως «...αν κλείσεις τα μάτια και ακούσεις τη μουσική, είναι εύκολο να φανταστείς πως αιωρείσαι στον ορίζοντα της Νέας Υόρκης».Ο Μπέρνχαρντ Χέιντκαμπ από την ιστοσελίδα Behind the Audio χαρακτήρισε το soundtrack «διασκεδαστικό», «υπέροχο» και «άξιο διάδοχο των ήδη υπέροχων soundtracks του Spider-Man». Ωστόσο, αν και το soundtrack «δεν είναι βαρετό ούτε για ένα δευτερόλεπτο», ο Χέιντκαμπ επισημαίνει ένα ελάττωμα· την έλλειψη θεματικής συνέχειας, λέγοντας: «Παρά το ότι είναι υπέροχο το ότι το θέμα των Εκδικητών επιστρέφει [...] και παρά το ότι και η επιστροφή στο θέμα της τηλεοπτικής σειράς Spider-Man στην αρχή είναι όντως υπέροχη, είναι οριακά εξοργιστικό το ότι το παρελθόν του Τόνι Σταρκ/Iron Man στο MCU δεν αναφέρεται μουσικά». Τα παρακάτω τραγούδια συμπεριλαμβάνονται επίσης στην ταινία: «Blitzkrieg Bop» από το συγκρότημα Ramones «The Underdog» από το συγκρότημα Spoon «Can't You Hear Me Knocking» από το συγκρότημα The Rolling Stones «The Low Spark of High Heeled Boys» από το συγκρότημα Traffic «Save It for Later» από το συγκρότημα The Beat «Space Age Love Song» από το συγκρότημα A Flock of Seagulls